Префект
Префект (, от praeficere = „стоящ начело“, „ръководител“) означава в общия смисъл на думата ръководен представител.

Префекти в Римската империя 
В Римската империя за префект се назначавало лице, което било натоварено от определен магистрат или от императора с дадена задача при управлението или военното ръководство.

Префекти от римското сенаторско съсловие 
 Praefectus urbi сенатор с висок ранг, формален заместник на императора за град Рим и комендант на Cohortes urbanae (градските войски, градския гарнизон). В Късната античност длъжността „градски префект“ била сред най-високите в Рим и Константинопол.
 Praefectus aerarii militaris трима сенатори, които управлявали и се грижели за aerarium militare (касата за ветераните).
 Praefectus aeraris Saturni двама сенатори, които управлявали държавната хазна.
 Praefectus alimentorum сенатор, упълномощен да се грижи за alimenta (фондове за грижа за деца в нужда).
 Praefectus frumenti dandi двама бивши претори, натоварени с разпределянето на безплатните храни в Рим.

Префекти от съсловието на конниците 
 Praefectus Aegypti Упълномощен с управляването на Египет – най-високата длъжност.
 Praefectus praetorio Преториански префект (отговарящ за преторианската гвардия). В Късната античност длъжността била преобразувана в отговорник/глава на гражданското опълчение.
 Praefectus annonae Отговорник за снабдяването на Рим с храни. Такава длъжност имало и в други градове на Римската империя.
 Praefectus vigilum Комендант на Vigiles Urbani – нощна стража, играеща роля и на пожарна в Рим.
 Praefectus civitatis Римски пълномощник в регион, който (още) не е отделен в самостоятелна провинция. Такъв например е бил Пилат Понтийски, префектът на Юдея.
 Praefectus Castrorum Комендант на лагер на римски легион, който като правило бил издиган сред центурионите.
 Praefectus classis Командващ една от римските флоти.
 Praefectus fabrum Командващ занаятчиите в легиона.
 Praefectus legionis Командващ някой от разположените в Египет римски легиони (съответства на Legatus legionis (легат) за другите легиони).
 Praefectus vehiculorum Ръководител на cursus publicus – държавната служба за оповестяване и свръзки.

Други префекти 
 Praefectus collegii Предводител на професионален (занаятчийски) съюз.
 Praefectus iure dicundo натоварен с правосъдни функции.

Префекти в католическата църква 
В католическата църква префектът е ръководещ духовник, например в дадена мисия (апостолически префект), или в конгрегация и др.

Префектът в католически интернат (може да е и жена) изпълнява функциите на възпитател, който се грижи за учениците в свободното им време или при самоподготовката им.

Длъжността префект в някои държави 
Във Франция префектът () е представител на централната държавна власт в департаментите (Département).

Подобна е задачата на префектите в съвременна Италия, отговарящи за провинциите редом с органите на местното самоуправление.

В Румъния префектът изпълнява задължения, покриващи се с тези на областните управители в България.

Древноримски титли
Титли